Dodatok č. 1  
k Školskému poriadku

Schválený Pedagogickou radou 11.11.2015

*Dodatok je zverejnený na webovej stránke školy, triedni učitelia sú povinní s ním oboznámiť žiakov.*

**Školský poriadok Cirkevnej spojenej školy, Duchnovičova 24, Humenné sa dopĺňa:**

**Opatrenia proti šíreniu legálnych (tabak a alkohol) a nelegálnych drog  
v školskom prostredí**

Prevencia drogových závislostí v rezorte školstva vychádza z článku 33 Dohovoru o právach dieťaťa a Európskej protidrogovej stratégie. Týka sa realizácie preventívnych opatrení na úrovni škôl a školských zariadení, priorít rezortu školstva, výchovno-vzdelávacích projektov a programov. Článok 33 Dohovoru o právach dieťaťa hovorí, že každé *dieťa má právo na ochranu pred používaním narkotík a psychotropných látok a pred zapojením do ich výroby a distribúcie.*

Škola uzatvorí so zákonným zástupcom žiaka dohodu v oblasti užívania alebo vplyvu návykových látok počas vyučovania alebo školských akcií.

**Žiakom je zakázané prechovávať a užívať legálne (tabak a alkohol) a nelegálne návykové látky v škole, v školských zariadeniach a na akciách organizovaných školou.**

1. **Postup pri riešení požitia alkoholu:**

Alkohol:

V zmysle platnej legislatívy a školského poriadku je žiakom zakázané prinášať do školy alebo do školských zariadení alebo na činnosti organizované školou alkoholické nápoje a iné zdraviu škodlivé látky, požívať ich v škole alebo pri činnostiach organizovaných školou.

* V prípade podozrenia, že žiak požil alkohol, pedagogický zamestnanec, ktorý zistil túto skutočnosť, hneď o tom upovedomí vedenie školy. Osobne dozerá na žiaka až do príchodu zákonného zástupcu alebo zástupcu vedenia školy.
* Škola kontaktuje zákonného zástupcu žiaka.
* V prípade podpísania dohody medzi školou a zákonným zástupcom žiaka v oblasti návykových látok, pedagogický pracovník vyzve žiaka k orientačnej dychovej skúške prístrojom, ktorým sa určí promile užitého alkoholu.
* V prípade nepodpísania dohody medzi školou a zákonným zástupcom žiaka v oblasti návykových látok, škola prizve k dychovej skúške zákonného zástupcu. V prípade, ak zákonný zástupca nepríde alebo sa odmietne dostaviť na predvolanie do školy a žiak sa neodmietne podrobiť orientačnej dychovej skúške, bude k jej vykonaniu prizvaný aj policajný orgán.
* Ak žiak túto skúšku odmietne, považuje sa to za pozitívnu skúšku. Platí nulová tolerancia alkoholu. Žiaci a zákonní zástupcovia sa upozorňujú, že v zmysle § 2 ods. 2 zák. č. 219/1996 Z. z. o ochrane pred zneužívaním alkoholických nápojov, sú osoby maloleté do 15 rokov a mladistvé do 18 rokov povinné podrobiť sa orientačnej dychovej skúške alebo orientačnému vyšetreniu testovacím prístrojom na zistenie omamných alebo psychotropných látok.
* Pri skúške sú prítomní minimálne dvaja svedkovia – napr. pedagogickí zamestnanci školy, nepedagogickí zamestnanci školy alebo študenti. V prípade, že ako svedok bude prizvaný študent (a to z dôvodu nemožnosti zabezpečiť dostatok svedkov zo strany zamestnancov školy) musí byť ako druhý svedok minimálne jeden pedagogický pracovník.
* Pri pozitívnom výsledku je žiak vyzvaný k okamžitému opusteniu školy v sprievode privolaného zákonného zástupcu a vyučovacie hodiny, ktoré mal v daný deň ešte absolvovať, bude mať vykázané ako neospravedlnené.
* Pri stave opitosti, keď je žiak ohrozený na živote alebo ohrozuje svoje okolie, závažným spôsobom narušuje školské vyučovanie, je privolaná rýchla zdravotnícka pomoc, popr. polícia a bezodkladne je o tom upovedomený aj zákonný zástupca.
* O skúške sa vyhotoví zápisnica, ktorú každý z prítomných podpíše.
* V prípade zisteného alkoholu u študentov bude so závermi zápisnice oboznámený zákonný zástupca osobne.
* Porušenie školského poriadku sa prerokuje na pedagogickej rade a žiakovi sa udelí výchovné opatrenie podľa § 58 ods. 2 zák. č. 245/2008 Z. z. (Školský zákon).
* Výsledok riešenia priestupku sa oznámi zákonnému zástupcovi žiaka.
* Škola v prípade žiakov, ktorí užili alkohol alebo boli pod jeho vplyvom počas vyučovania alebo na školskej akcii, kontaktuje CPPPaP v Humennom, popr. Úrad práce, sociálnych vecí a rodiny v Humennom vo veci súčinnosti. V daných triedach, v ktorých sa vzdelávajú spomínaní žiaci, škola zabezpečí ďalšiu preventívnu činnosť.

1. **Postup pri riešení fajčenia:**

V zmysle platnej legislatívy (ustanovenie § 7 ods. 1 písm. c) zák č. 377/2004 Z. z. o ochrane nefajčiarov) a školského poriadku je žiakom zakázané prinášať do školy alebo do školských zariadení alebo na činnosti organizované školou tabakové výrobky a iné zdraviu škodlivé látky, požívať ich v škole alebo pri činnostiach organizovaných školou. Žiakom je zakázané fajčiť v priestoroch školy a mimo školy pri činnostiach organizovaných školou.

* O porušení školského poriadku sa spíše zápisnica, ktorú podpíšu všetci prítomní svedkovia.
* O porušení školského poriadku sa pošle oznam zákonnému zástupcovi žiaka.
* Porušenie školského poriadku sa prerokuje na pedagogickej rade a uloží sa výchovné opatrenie podľa § 58 ods. 2 zák. č. 245/2008 Z. z. (Školský zákon).
* Zákonnému zástupcovi žiaka sa oznámi sankcia za porušenie zákazu fajčenia.
* Škola môže uplatniť postup aj podľa zák. č. 377/2004 Z. z. o ochrane nefajčiarov, to znamená, že vzhľadom na to, že sa jedná o priestupok podľa ustanovenia § 11 ods. 1 písm. b) zák. č. 377/2004 Z. z. o ochrane nefajčiarov, môže byť príslušným orgánom uložená pokuta do výšky 331 Eur v zmysle § 11 ods. 2 zák. č. 377/2004 Z. z. o ochrane nefajčiarov
* Škola v prípade žiakov, ktorí požili tabak, resp. tabakové výrobky počas vyučovania alebo na školskej akcii, kontaktuje CPPPaP v Humennom, popr. Úrad práce, sociálnych vecí a rodiny v Humennom vo veci súčinnosti. V daných triedach, v ktorých sa vzdelávajú spomínaní žiaci zabezpečí ďalšiu preventívnu činnosť.

1. **Postup riešenia pri užívaní a prechovávaní nelegálnych návykových látok:**

* Pedagogický pracovník pri podozrení, že žiak je pod vplyvom nelegálnych návykových látok, alebo ich užíva, kontaktuje vedenie školy. K žiakovi, ktorý je dôvodne podozrivý, že je pod vplyvom drog, užíva drogy v priestoroch školy, na akcii organizovanej školou, bude privolaný zákonný zástupca a spolu budú vyzvaní k návšteve lekára, alebo zdravotníckeho zariadenia, kde sa uskutoční odber a vyšetrenie biologického materiálu na zistenie návykových látok (podľa zákona §5 č.219/1996 Z. z.)
* Škola je povinná v prípade nezáujmu zákonného zástupcu kontaktovať políciu.
* V prípade podozrenia alebo nálezu návykovej látky pedagogický pracovník vyzve žiaka k vyloženiu návykovej látky z osobných vecí, k odovzdaniu návykovej látky, nemanipuluje sa s ňou. Kontaktuje sa zákonný zástupca a príslušné oddelenie polície.
* O porušení školského poriadku sa spíše písomný záznam, v ktorom budú popísané prejavy žiaka, ktoré vzbudili dôvodné podozrenie na užitie návykovej látky.
* Porušenie školského poriadku sa prerokuje na pedagogickej rade a uloží sa výchovné opatrenie podľa § 58 ods. 2 zák. č. 245/2008 Z. z. (Školský zákon).
* Škola v prípade žiakov, ktorí požili nelegálne návykové látky alebo boli pod ich vplyvom počas vyučovania alebo na školskej akcii, kontaktuje CPPPaP v Humennom, popr. Úrad práce, sociálnych vecí a rodiny v Humennom vo veci súčinnosti. V daných triedach, v ktorých sa vzdelávajú spomínaní žiaci zabezpečí ďalšiu preventívnu činnosť.

1. **Postup pri riešení prechovávania legálnych návykových látok:**

* Pri nájdení legálnej návykovej látky (alkohol a tabak) u žiaka sa o tejto situácii spíše zápisnica, ktorá bude zaslaná zákonnému zástupcovi žiaka.
* Porušenie školského poriadku sa prerokuje na pedagogickej rade, žiakovi sa uloží výchovné opatrenie podľa § 58 ods. 2 zák. č. 245/2008 Z. z. (Školský zákon).
  + Škola kontaktuje CPPPaP v Humennom.

**Príloha A**

Cirkevná spojená škola, Duchnovičova 24, Humenné

**ZÁPISNICA**

**o porušení školského poriadku**

**č. j. \_\_\_\_\_\_\_\_\_\_\_\_\_**

**Meno a priezvisko žiaka:**  **Trieda:**

**Dátum priestupku:**  **Čas zistenia priestupku:**

**Osoby zúčastnené na priestupku:**

**Popis udalosti (z pohľadu dotknutej osoby):**

(tu sa opíše priebeh udalosti z pohľadu dotknutého žiaka, ako kde a s kým sa to stalo)

**Popis priestupku ( z pohľadu oprávnenej osoby):**

(vychovávateľ, učiteľ, osoba, ktorá zistila priestupok)

**Mená osôb prítomných pri vyhotovení zápisnice (svedkovia):**

(uvedie sa funkcia, napr. riaditeľ a pod.)

Zápisnicu som si riadne prečítal/la, rozumiem jej a na znak súhlasu s jej obsahom

podpisujem:

Miesto:\_\_\_\_\_\_\_\_\_\_\_\_\_ dátum:\_\_\_\_\_\_\_\_\_\_\_ a čas vyhotovenia zápisnice: \_\_\_\_\_\_

\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_

**dotknutá osoba oprávnená osoba**  **svedok 1**  **svedok 2**

**Dôvod prečo odmietla podpísať dotknutá osoba zápisnicu:**

Zápisnica zaslaná zákonnému zástupcovi ÁNO NIE dňa:

**Príloha B**

**Dohoda medzi vedením školy a zákonným zástupcom žiaka  
 v oblastiach užívania alebo vplyvu návykových látok počas vyučovania a školských akcií**

so zákonným zástupcom . . . . . . . . . . . . . . . . . . . . . . .. . . . . . . . . . . . . . . . . . . . .. . . . . . . . . . . . . .

žiaka . . . . . . . . . . . . . . . . . . . . . . .. . . . . . trieda . . . . . . . . .tr. učiteľ . . . . . . . . . . . . . .. . . . . . . .

Dohoda sa týka vymedzenia právomoci školy v smere k žiakovi v oblasti návykových látok vychádzajúc z pedagogicko-organizačných pokynov MŠ SR pre školy a školské zariadenia a z Národného programu boja proti drogám.

1. V škole a na akciách organizovaných školou je **zakázané**:

* prechovávať, užívať, predávať i poskytovať návykové látky

(alkohol, tabak, organické rozpúšťadlá a nelegálne drogy),

* propagovať alebo inak šíriť toxikomániu,

1. V prípade podozrenia na užitie akejkoľvek návykovej látky v záujme ochrany Vášho dieťaťa, škola navrhuje nasledovný postup:

* Žiak sa podrobí v prítomnosti dvoch svedkov orientačnej dychovej skúške alebo orientačnému vyšetreniu testovacím prístrojom na zistenie omamných alebo psychotropných látok **aj bez prítomnosti zákonného zástupcu.** V prípade, že zákonný zástupca nesúhlasí s týmto krokom, privolá sa k dychovej skúške policajný orgán.
* V prípade pozitívneho výsledku sa vyhotoví zápisnica, ktorú každý z prítomných podpíše, zápisnica sa zašle zákonnému zástupcovi žiaka.
* Priestupok sa prerokuje na pedagogickej rade a uloží sa výchovné opatrenie (o výsledku je informovaný zákonný zástupca).
* Rodičom bude odporúčaná spolupráca s odbornými inštitúciami (lekár- odborník, psychológ) alebo bude vyzvaný k súčinnosti Úrad práce, sociálnych vecí a rodiny.

V.......................... dátum . . . . . . . . . . . . . . .

podpis zákonného zástupcu: